CELEX: C2006/294/27
Language: et
Date: 2006-12-02 00:00:00
Title: Kohtuasi C-290/05 ja 333/05: Euroopa Kohtu (esimene koda) 5. oktoobri 2006. aasta otsus (Bács-Kiskun Megyei Bíróság, Hajdú-Bihar Megyei Bíróság (Ungari Vabariik) eelotsusetaotlus) — Ákos Nádasdi. versus Vám- és Pénzügyőrség Észak-Alföldi Regionális Parancsnoksága (C-290/05), Ilona Németh versus Vám- és Pénzügyőrség Dél-Alföldi Regionális Parancsnoksága (C-333/05) (Riigimaksud — Mootorsõidukite registreerimismaks — Kasutatud mootorsõidukid — Import)

2.12.2006   
            
            
               ET
            
            
               Euroopa Liidu Teataja
            
            
               C 294/16
            
         Euroopa Kohtu (esimene koda) 5. oktoobri 2006. aasta otsus (Bács-Kiskun Megyei Bíróság, Hajdú-Bihar Megyei Bíróság (Ungari Vabariik) eelotsusetaotlus) — Ákos Nádasdi. versus Vám- és Pénzügyőrség Észak-Alföldi Regionális Parancsnoksága (C-290/05), Ilona Németh versus Vám- és Pénzügyőrség Dél-Alföldi Regionális Parancsnoksága (C-333/05)
   (Kohtuasi C-290/05 ja 333/05) (1)
   
   (Riigimaksud - Mootorsõidukite registreerimismaks - Kasutatud mootorsõidukid - Import)
   (2006/C 294/27)
   Kohtumenetluse keel: ungari
   Eelotsusetaotluse esitanud kohus
   Bács-Kiskun Megyei Bíróság, Hajdú-Bihar Megyei Bíróság
   Põhikohtuasja pooled
   
      Hagejad: Ákos Nádasdi (C-290/05) ja Ilona Németh (C-333/05)
   
      Kostjad: Vám- és Pénzügyőrség Észak-Alföldi Regionális Parancsnoksága (C-290/05) ja Vám- és Pénzügyőrség Dél-Alföldi Regionális Parancsnoksága (C-333/05)
   Kohtuasja ese
   Eelotsusetaotlus — Hajdú-Bihar Megyei Bíróság — EÜ artikli 90 esimese lõigu tõlgendamine — Mootorsõidukitele enne nende liikmesriigis kasutuselevõtmist kohaldatav registreerimismaks, mida ei kohaldata kasutatud mootorsõidukitele, mis on liikmesriigis võetud kasutusele enne 1. jaanuarit 2004 ja mis arvutatakse sõltumatult mootorsõiduki väärtusest
   Resolutiivosa
   
               1.
            
            
               Selline maks, mis on kehtestatud Ungaris a regisztrációs adóról szóló 2003. évi CX. törvény'iga (2003. aasta registreerimismaksu seadus nr CX) ja mida ei võeta sõiduautodelt asjaolu tõttu, et need toimetatakse üle piiri, ei kujuta endast impordimaksu ega samaväärse toimega maksu EÜ artiklite 23 ja 25 mõttes.
            
         
               2.
            
            
               EÜ artikli 90 esimest lõiku tuleb tõlgendada nii, et sellega on vastuolus selline maks, mis on kehtestatud registreerimismaksu seadusega, kui:
               
                           —
                        
                        
                           sellega maksustatakse kasutatud sõidukid nende esmakordsel kasutuselevõtmisel liikmesriigi territooriumil ja
                        
                     
                           —
                        
                        
                           maksu summa, mis on kindlaks määratud üksnes sõidukite tehniliste omaduste (mootoritüüp, silindrimaht) ja keskkonnaalase liigituse põhjal, arvutatakse sõidukite väärtuse vähenemist arvestamata nii, et selle kohaldamisel teistest liikmesriikidest imporditud sõidukitele ületab see maksu summa, mis juba sisaldub impordiliikmesriigis registreeritud samasuguste kasutatud sõidukite jääkväärtuses.
                        
                     Võrdlus kõnealuses liikmesriigis enne selle maksu kehtestamist kasutusele võetud kasutatud sõidukitega ei ole asjakohane.
            
         
               3.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikliga 33 ei ole vastuolus sellise maksu võtmine, mis on kehtestatud registreerimismaksu seadusega, mille maksubaas ei ole käive ja mis ei too liikmesriikidevahelises kaubanduses kaasa formaalsusi piiriületamisel.
            
         
      (1)  ELT C 269, 26.11.2005.
   
      ELT C 315, de 10.12.2005.